ai4bharat/Pralekha huggingface dataset:
وزیراعظم کا دفتر
وزیر اعظم کا روانڈا ، یوگانڈا اور جنوبی افریقہ کا سرکاری دوہ ۔۔ 23-27 جولائی ، 2018
نئی دلّی ،23 جون؍وزیر اعظم جناب نریندر مودی 23 سے 24 جولائی تک جمہوریہ روانڈا ، 24سے 25 جولائی تک یوگانڈا اور 25 سے 27 جولائی تک جنوبی افریقہ کا سرکاری دورہ کر رہے ہیں ۔ یہ بھارت کے وزیر اعظم کا روانڈا کا اولین دورہ ہوگااور گزشتہ 20 برسوں میں یوگانڈا کے لئے ہمارے وزیر اعظم کا یہ پہلا دورہ ہوگا ۔جنوبی افریقہ کے لئے یہ دورہ برکس چوٹی کانفرنس کے پس منظر میں ہو رہا ہے ۔
روانڈا اوریوگانڈا میں وزیر اعظم کی سرکاری مصروفیات میں صدور کے ساتھ باہمی میٹنگوں کا اہتمام ، تجارتی وفود اور بھارتی برادریوں سے ملاقات اور بات چیت شامل ہیں ۔روانڈا میں وزیر اعظم نسل کشی میوزیم دیکھنے جائیں گے اور وہاں گرینکا  نامی تقریب میں شرکت کریں گے ، جو کہ صدر پال کاگمامے کی ذاتی پہل پر شروع کی گئی سماجی تحفظ کی ایک اسکیم ہے ۔ یوگانڈا میں وزیر اعظم وہاں کی پارلیمنٹ میں ایک کلیدی خطبہ دیں گے ۔ یہ یوگانڈا کی پارلیمنٹ میں بھارتی وزیر اعظم کا پہلا خطاب ہوگا ۔
جنوبی افریقہ میں ، وزیر اعظم وہاں کے صدر سے باہمی ملاقات کریں گے اور برکس چوٹی کانفرنس اور برکس سے متعلقہ میٹنگوں میں شرکت کریں گے ۔برکس میٹنگ میں شرکت کرنے والے ممالک کے ساتھ بھی باہمی ملاقاتیں متوقع ہیں ۔
بھارت کے افریقہ کے ساتھ قریبی ، گرم جوش اوردوستانہ تعلقات قائم ہیں جنہیں مضبوط ترقیاتی شراکت داری اور غیر ممالک میں مقیم بھارتی برادری کی بنیاد پر مزید استحکام حاصل ہوتا ہے ۔ اس دورے کے دوران دفاع ، تجارت ، ثقافت ، زراعت اور ڈیری تعاون کے شعبوں میں متعدد معاہدے اور مفاہمت ناموں پر دستخط ہوں گے ۔
گزشتہ چند برسوں کے دوران افریقی ممالک کے ساتھ متعدد شعبوں میں ہمارے اشتراک میں اضافہ ہوا ہے اور بھارت کی جانب سے گزشتہ چار برسوں کے دوران صدر ، نائب صدر اور وزیراعظم کی سطح پر کم و بیش 23 دورے کئے گئے ہیں ۔ بھارت اپنی غیر ملکی پالیسی میں افریقہ کو اولین ترجیح دیتا ہے ۔ وزیر اعظم کے روانڈا ، یوگانڈا اور جنوبی افریقہ کے دورے سے جنوبی افریقی بر اعظم کے ساتھ ہمارے تعلقات مزید مستحکم ہوں گے ۔
۔ ۔ ۔ ۔ ۔
(u.3758
م ۔ ر ۔ ر۔
سائنس اور ٹیکنالوجی کی وزارت
دوطرفہ تعلیمی –صنعتی اور سرکاری تعاون کو فروغ دینے اور اختراع اور صنعتی تحقیق وترقی کی حوصلہ افزائی کے لیے جی آئی ٹی اے ایک محرک ہے: ڈاکٹر ہرش وردھن
مرکزی وزیر برائے سائنس و ٹیکنالوجی، صحت اور خاندانی فلاح وبہبود اور ارضیات سائنس ڈاکٹر ہرش وردھن نے عالمی اختراع اور ٹیکنالوجی اتحاد  کے 9ویں یوم تاسیس کے موقع پر ایک ویڈیو پیغام کے ذریعہ کہا کہ دوطرفہ تعلیمی-صنعتی اورسرکاری تعاون کو فروغ دینے اور اختراع اور صنعتی تحقیق و ترقی کی حوصلہ افزائی کے لیے جی آئی ٹی اے ایک محرک ہے۔
ڈاکٹر ہرش وردھن نے ڈیجیٹل موڈ میں پروگرام کے افتتاح کے موقع پر کہا ‘‘جی آئی ٹی اے کے ذریعہ ڈی ایس ٹی دنیا کے کچھ سب سے ترقی یافتہ ممالک جیسے اسرائیل، کوریا،کناڈا،فن لینڈ، اٹلی، اسپین اور برطانیہ کے ساتھ دوطرفہ صنعتی تحقیق و ترقی کے پروجیکٹوں کے نفاذ میں شامل رہا ہے۔’’
عالمی اختراع اور ٹیکنالوجی اتحاد ، سائنس اور ٹیکنالوجی محکمہ  کے تحت ٹیکنالوجی ڈیولپمنٹ کوڈ  اور ہندوستانی صنعتی یونین کے درمیان پبلک-پرائیویٹ پارٹنرشپ ہے۔ جی آئی ٹی اے کے 9ویں یوم تاسیس کی تھیم تھی –آتم نربھربھارت۔یوم تاسیس کی تقریب سی آئی آئی ہائپ پلیٹ فارم پر منعقد کی گئی تھی۔اس پروگرام میں مختلف وابستگان نے اپنے خیالات کااظہار کیا۔
مرکزی وزیر نے کہا کہ ‘‘وزیراعظم نے اپیل کی تھی کہ اس چنوتی بھرے وقت کا استعمال بھارت کو خود کفیل بنانے کے ایک موقع کے طور پر کیا جانا چاہیے۔سائنس اور ٹیکنالوجی کی وزارت ملک میں سائنسی مزاج کی پرورش اور فروغ میں سب سے آگے ہے۔’’
سائنس اور ٹیکنالوجی محکمہ  کے سکریٹری اور پروگرام کےمہمان خصوصی پروفیسر آشوتوش شرما نے بڑے پیمانے پر ہوئی تبدیلیوں کاذکر کیاجن میں دائرۂ اختیار کی توسیع، اسرائیل، کناڈا، سوئیڈن،کوریا ،اٹلی اور فن لینڈ جیسے ممالک کے ساتھ تعاون بڑھانا شامل ہے۔
پروفیسر شرما نے زور دے کر کہا کہ آتم نربھر بھارت کا مطلب الگ تھلگ ہونا نہیں بلکہ یہ عالمی تحقیق وترقی اورسپلائی چین کا ایک حصہ بننے اور عالمی سطح پر کام کرنے کے لیے زیادہ شمولیتی بننا ہے۔یہ عالمی سطح پر ہر چیز کے ساتھ ہماری طاقت کا اتحاد ہے۔
پروفیسرشرما نے خود کفالت کے تہذیبی عناصر-خود اعتمادی،عزت نفس اورذاتی فکرکو نمایاں کیا اور کہاکہ جولوگ بھی خودکفیل بننے کے لیے کام کرتے ہیں انہیں ان اہم نکات کو یاد رکھنا چاہیے۔
ٹیکنالوجی ڈیولپمنٹ بورڈ کے سکریٹری ڈاکٹر نیرج شرما نے کہا کہ آنے والے وقت میں ٹی ڈی بی اور جی آئی ٹی اے کے درمیان تعاون کو پھیلانے کی خواہش رکھتے ہیں۔
اس سال بین الاقوامی حصہ دار ممالک کے ساتھ تعاون کے نتیجہ میں تین کامیاب پروجیکٹوں کو پوراکیا گیا۔ان پروجیکٹوں میں شامل ہیں ہندوستانی بجلی کی تقسیم کے شعبے کے لیے مصنوعی ذہانت پر مبنی الیکٹرانک میٹرنگ اور مانیٹرنگ سسٹم، پرل باجرا ہائبرڈ بیجوں کوتیار کیا جانا اور ٹائپ 2ذیابیطس کی روک تھام کے لیے نئی اور کفایتی غذائی پیداوار اور پاوریوٹی لیٹی گرڈ کے ساتھ شمسی توانائی کے پلانٹوں کو جوڑنے کے لیے بہتر پاور الیکٹرانک اور متعلقہ ٹیکنالوجیوںکا ڈیزائن اور تشکیل۔
وزارت دفاع
وزیردفاع جناب راجناتھ سنگھ نے اپنے دورے کے آخری دن ویتنام کے ٹریننگ انسٹی ٹیوٹ کا دورہ کیا
انہوں نے نہاترنگ میں زبان اور آئی ٹی لیباریٹری قائم کرنے کیلئے ایئرفورس آفیسرس ٹریننگ اسکول کو ایک ملین ڈالر عطیہ کیا
وزیر دفاع جناب راجناتھ سنگھ نے جنوب ایشیائی ملک کے اپنے تین روزہ سرکاری دورے کے آخری دن 10 جون 2022 کو ویتنام کے ٹریننگ انسٹی ٹیوٹ کا دورہ کیا۔ جناب راجناتھ سنگھ ، جو دونوں ملکوں کے درمیان دفاعی تعاون کو فروغ دینے کیلئے ویتنام میں ہیں، نے اپنے دن کا آغاز نہاترنگ میں ایئرفورس آفیسرس اسکول کا دورہ کرکے کیا۔ انہوں نے اسکول میں ایک زبان اور آئی ٹی لیباریٹری قائم کرنے کیلئے حکومت ہند کی جانب سے ایک ملین ڈالر بطور تحفہ پیش کیے۔ اسکول میں افسروں سے خطاب کرتے ہوئے انہوں نے امید ظاہر کی کہ یہ لیباریٹری ویتنام کے فضائیہ کے عملے اور ایئرڈیفنس کی زبان اور آئی ٹی ہنرمندی کو بہتر بنانے میں خاطر خواہ تعاون دیگی۔
ے نہاترنگ میں ٹیلی کمیونیکیشن یونیورسٹی کا دورہ کیا، جہاں پر حکومت ہند کی جانب سے پانچ ملین امریکی ڈالر کی گرانٹ سے ایک آرمی سافٹ ویئر پارک قائم کیا گیا ہے۔ اس گرانٹ کا اعلان 2016 ستمبر میں وزیراعظم جناب نریندر مودی کے ویتنام دورے کے دوران کیا گیاتھا۔
ان کے ویتنام کےاس دورے کے دوران وزیر دفاع نے قومی دفاع کے وزیر جنرل فان وین گیانگ کے ساتھ دو طرفہ بات چیت کی اور ویتنام کے صدر جناب نویین ژوان پھوس اور وزیر اعظم جناب فام من چین سے بھی ملاقات کی۔
https://www.pib.gov.in/PressReleasePage.aspx?PRID=1831981
9 جون 2022 کو جناب راجناتھ سنگھ نے ہائی فانگ میں ہانگ ہا شپ یارڈ کے اپنے دورے کے دوران ویتنام کو تقریباً 12 ہائی اسپیڈ گارڈ بوٹس سونپیں۔ ان کشتیوں کو حکومت ہند کی جانب سے 100 ملین امریکی ڈالر کی لاگت سے بنایا گیا ہے جس کا سہرا ویتنام کی ڈیفنس لائن کو جاتا ہے۔
https://www.pib.gov.in/PressReleasePage.aspx?PRID=1832495
خواتین اور بچوں کی ترقیات کی وزارت
پوکسو ایکٹ کے تحت مقدمات
 رجسٹرڈ مقدمات ، چارج شیٹ ، مقدمات میں سزا یافتہ ، گرفتار افراد ، فرد جرم عائد اور پوکسو ایکٹ ، 2012 کے تحت مجرم قرار دیے گئے افراد کو نیشنل کرائم ریکارڈ بیورو کے ساتھ منسلک کیا گیا ہے۔
پوکسو ایکٹ ، 2012 میں ترمیم کی گئی تاکہ 2019 میں بچوں پر جنسی جرائم کے ارتکاب کے لیے سزائے موت سمیت مزید سخت سزائیں متعارف کرائی جا سکیں تاکہ مجرموں کو روکا جا سکے اور بچوں کے خلاف اس طرح کے جرائم کو روکا جا سکے۔ مزید یہ کہ ، خواتین اور بچوں کی ترقی کی وزارت نے پچھلے پوکسو رولز، 2012 کی جگہ نئے پوکسو رولز 2020 نو ٹیفائی کیا۔ پوکسو رولز 2020 میں ا سکولوں اور کیئر ہومز میں عملے کی لازمی پولیس تصدیق ، بچوں کے جنسی استحصال کے مواد کی رپورٹنگ کے طریقہ کار  شامل ہیں۔ ایکٹ کے تحت ان کی ذمہ داری کے بارے میں ان کی حفاظت اور تعلیم، عمر کے مطابق بچوں کے حقوق کی تعلیم دینا ، دوسری چیزوں کے ساتھ۔ پوکسو رولز 2020 میں یہ بھی کہا گیا ہے کہ مرکزی حکومت اور ہر ریاستی حکومت وقتا فوقتا تربیت فراہم کرے گی جس میں واقفیت کے پروگرام ، حساسیت کی ورکشاپس اور ریفریشر کورسز شامل ہوں گے ، چاہے وہ باقاعدہ ہوں یا معاہدے کے مطابق، بچوں کے ساتھ رابطے میں آتے ہوئے بچوں کی حفاظت کے بارے میں انہیں آگاہ کریں۔
یہ معلومات خواتین اور بچوں کی ترقی کی مرکزی وزیر محترمہ سمرتی زوبین ایرانی نے آج لوک سبھا تحریری جواب میں دی۔
ضمیمہ دیکھنے کے لیے یہاں کلک کریں۔
ماحولیات، جنگلات اور موسمیاتی تبدیلی کی وزارت
ماحولیات کے لئے لائف – طرز زندگی ،آب وہوا میں تبدیلی سے نمٹنے کے لئے اہم
گرین معیشت ، مرکزی بجٹ 24-2023 کے چوٹی کی سات ترجیحات  میں سے ایک
ماحولیات ، جنگلا ت اور آب وہوا میں تبدیلی کے وزیر جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ حکومت نے تمام شراکتداروں نیز عوام میں احساس پیدا کرنے کے مقصد سے ماحولیات  تحریک کے لئے طرز زندگی شروع کی ہے۔ یہ تحریک وسائل کے بے جا استعمال کے بجائے منظم ڈھنگ سے استعمال کی ضرورت کے بارے میں بیداری پید ا کرنے کی غرض سے شروع کی گئی ہے۔اس تحریک کے حصے کے طورپر افراد ، کمیونیٹیز اور اداروں کے لئے سات زمروں میں 75 انفرادی ماحول دوست کارروائیوں  کی جامع او رغیر تشریحی فہرست کی نشاندہی کی گئی ہے۔
تحریری جواب میں یہ بتایا گیا کہ نومبر 2021 میں گلاسگو میں کوپ -26 میں ہندوستان کی جانب سے وضاحت کئے گئے پانچ عناصر کو پیرس سمجھوتے اور مساوی اور مشترکہ او ر عام اصولوں کے مطابق 2070 تک مکمل کاربن کے اخراج کے لئے طویل مدتی لو کاربن ڈیو لپمنٹ حکمت عملیوں کے تحت اضافی طور پر طے کئے گئے قومی تعاون کو این ڈی سی میں مناسب طورپر شامل کیا گیا ہے،لیکن قومی حالات کی روشنی میں متعلقہ صلاحیتوں او رمختلف ذمہ داریوں میں فرق کیا گیا ہے۔
اگست 2022 میں یو این ایف سی سی سی کو پیش کئے گئے این ڈی سی کو اپ ڈیٹ کرنے میں ہندوستان کا عزم شامل ہے تاکہ 2005 کی سطح سے 2030 تک 45 فیصد تک اس کی جی ڈی پی کے اخراج کی شدت کو کم کیا جاسکے اور ٹکنالوجی کی منتقلی کی مدد اور گرین کلائمیٹ فنڈ کے علاوہ کم لاگت والے بین الاقوامی مالیہ کی مددسے 2030 تک غیر فوصل فیول پر مبنی توانائی کے وسائل سے بجلی کی مجموعی نصب شدہ صلاحیت کا تقریباََ 50 فیصد حاصل کیا جاسکے اورآب وہوا میں تبدیلی سے نمٹنے کے لئے ماحولیات کے لئے لائف - طرز زندگی کے لئے ایک عوامی تحریک کے ذریعہ نیز تحفظ اور جدید کا ری کی قدروں اور روایات پر مبنی زندگی کے صحت مند اور ٹھوس طریقے کو مزید پھیلایا جاسکے اور انہیں پیش کیا جاسکے ۔
این ڈی سی کو اپ ڈیٹ کیا جانا 2070 تک نیٹ زیرو تک پہنچنے کا ہندوستان کا طویل مدتی مقصد کی جانب ایک اہم قدم ہے، جس کے لئے ہندوستان نے ایک الگ فریم ورک ڈاکیو منٹ تیار کیا ہے اور داخل کیا ہے ،جس کا عنوان ہے: ‘‘ نومبر 2022 میں یو این ایف سی سی سی کے سکریٹریٹ کے لئے ہندوستان کی طویل مدتی لو کاربن ڈیولپمنٹ اسٹریٹرجی’’ ہندوستان کی طویل مدتی حکمت عملی کا انحصار لو کاربن ڈیو لپمنٹ پاتھ ویز کے لئے سات اہم ٹرانزیشن پر مبنی ہے ، جس میں کاربن کے اخراج سے ترقی کو فروغ دینا اور ایک فعال اختراعی کم اخراج کے صنعتی نظام کا فروغ شامل ہے۔
یہ بھی کہا گیا ہے کہ ہندوستان کی حکومت نے پہلے ہی 23-2022 اور 24-2023 کے مرکزی بجٹ میں کئی اعلانات سمیت بہت سے اقدامات کئے ہیں۔گرین اکنامی یکم فروری 2023 کو پارلیمنٹ میں پیش کئے گئے مرکزی بجٹ کے چوٹی کی سات ترجیحات  میں سے ایک ہے ۔ مرکزی بجٹ میں توانائی کی تبدیلی اور نیٹ زیرو مقاصد اورتوانائی کی یقینی فراہمی کے لئے ترجیحی پونجی سرمایہ کاری کے لئے 35000 کروڑروپے فراہم کئے گئے ہیں۔بجٹ میں ہندوستان کی آب وہوا سے متعلق عزم کے مطابق شمسی بجلی آلات اور بیٹریوں کی گھریلو پیداوار کو فروغ دے کر توانائی کی تبدیلی کو بڑھاوا دیا گیا ہے۔
وزیراعظم کا دفتر
بالاسور، اڈیشہ کے دورے کے دوران میڈیا سے وزیراعظم کے خطاب کا متن
یہ ایک بڑا ہی خوفناک حادثہ پیش آیا ہے۔ میں ناقابل برداشت درد محسوس کررہا ہوں ۔ کئی ریاستوں کے شہریوں نے اس سفر میں کچھ نہ کچھ گنوایا ہے۔ جو اپنی زندگیاں کھو چکے ہیں،ان لوگوں، ان کے کنبے کے لئے یہ بہت ہی دردناک، تکلیف سے بالاتر ہے، دل کو جھنجھوڑنے والا ہے۔
جن پریواروں کے لوگ زخمی ہوئے ہیں انکے لئے بھی سرکار ان کی بہتر صحت کے لئے کوئی کسر نہیں چھوڑے گی۔ جو لوگ ہم کھوچکے ہیں انھیں تو واپس نہیں لایا جاسکتا، لیکن سرکار ان کے دکھ میں ، لواحقین کے غم میں ان کے ساتھ ہے۔ یہ حادثہ سرکار کے لئے انتہائی سنگین ہے، ہر طرح کی تحقیقات کی ہدایات جاری کی گئی ہیں اور جو بھی قصوروار پایا جائے گا اسے سخت سے سخت سزا ہو، اسے بخشا نہیں جائے گا۔
میں اڈیشہ سرکار، یہاں کی انتظامیہ، عہدیدارو ں کا شکریہ ادا کرتا ہوں ، جنھوں نے اس صورتحال میں لوگوں کی ہر ممکن مدد کرنے کی کوشش کی۔ میں یہاں کے لوگوں کا بھی دل سے شکر گزار ہوں کیونکہ انھوں نے اس مشکل وقت میں ، خواہ وہ خون کا عطیہ ہو، یا امدادی اور راحتی کاموں کی بات ہو، جو کچھ وہ کرسکتے تھے انھوں نے کرنے کی کوشش کی۔ خاص کر علاقے کے نوجوانوں نے رات بھر محنت کی ہے۔
میں علاقے کے لوگوں کو احترام کے ساتھ سلام پیش کرتا ہوں کہ ان کے تعاون کی بدولت آپریشن کو تیز رفتار سے آگے بڑھایا جاسکا۔ ریلوے نے اپنی پوری طاقت صرف کردی ہے کہ بچاؤ اور راحت کے کام کے پورے انتظامات ، ٹریک کو جلد از جلد بحال کرنے اور ٹریفک کا کام تیز رفتار سے پھر بحال ہو ان تینوں نکات پر سوچ سمجھ کر کوششوں کو آگے بڑھایا ہے۔
لیکن غم و اندوہ کی اس گھڑی میں، میں آج حادثے کے اس مقام پر جاکر تمام چیزیں دیکھ کر آیا ہوں۔ جو لوگ زخمی ہوئے ہیں اسپتال میں جاکر ان کی خیریت دریافت کی ۔ اس دکھ تکلیف کا اظہار کرنے کے لئے میرے پاس الفاظ نہیں ہیں۔ پرماتما ہم سب کو دکھ کی اس گھڑی سے جلد از جلد باہر نکلنے کی طاقت عطا کرے۔ مجھے یقین ہے کہ ہم ان حادثات سے بہت کچھ سیکھیں گے اور اپنے شہریوں کی حفاظت کو اولین ترجیح دیتے ہوئے اپنے انتظامات کو ہرممکن حد تک آگے بڑھائیں گے۔ غم کا موقع ہے، آئیے ہم سب ان خاندانوں کے لئے دعا کریں!
صدر جمہوریہ کا سکریٹریٹ
صدر جمہوریہ ہند نے سابق صدر جمہوریہ آنجہانی کے آرنارائنن کو یوم پیدائش پر خراج عقیدت پیش کیا
صدر جمہوریہ ہند جناب رام ناتھ کووند نے راشٹرپتی بھون میں سابق صدر جمہوریہ ہند آنجہانی کے آر نارائنن کو ان کے یوم پیدائش پر خراج عقیدت پیش کیا۔
اس موقع پر صدر جمہوریہ اور راشٹرپتی بھون کے افسران اور عملے اور آنجہانی کے آرنارائنن کے اہل خانہ نے بھی انہیں گلہائے عقیدت پیش کئے۔
۔۔۔۔۔۔۔۔۔۔۔
م ن ۔س ش۔ ت ع۔
U-4795
(Visitor Counter : 52
وزیراعظم کا دفتر
وزیراعظم نے دہلی کے مختلف حصوں کی موجودہ صورت حال کا جائزہ لیا
راجدھانی میں امن اور بھائی چارہ بنائے رکھنے کی اپیل
نئی دہلی،26؍فروری،وزیراعظم جناب نریندر مودی نے آج دہلی کے مختلف علاقوں کی موجودہ صورت حال کا تفصیلی جائزہ لیا۔ انہوں نے دہلی پولیس اور دیگر ایجنسیوں کے ساتھ دہلی کی صورت حال کا جائزہ لیا، جو امن اور حالات کو نارمل بنانے کو یقینی بنانے کے لئے کام کررہی ہیں۔
وزیراعظم جناب نریندر مودی نے کہا کہ امن اور ہم آہنگی ہماری اقدار کا اہم حصہ ہیں۔ میں دہلی کے بھائیوں اور بہنوں سے اپیل کرتا ہوں کہ وہ ہر حال میں ہر وقت امن اور بھائی چارہ قائم رکھیں اور یہ بہت ضروری ہے کہ جلد سے جلد دہلی میں سکون قائم ہو اور حالات معمول پر لوٹیں۔
۔۔۔۔۔۔۔۔۔۔۔۔۔۔۔۔۔۔

U-928
(Visitor Counter : 58
وزارت اطلاعات ونشریات
94 ویں اکیڈمی ایوارڈز کے لیے ہندوستان کی سرکاری اینٹری ’کوزہنگل‘ ازدواجی بدسلوکی کے مصائب کو بیان کرتی ہے
سادہ ترین شکل میں بیان کی گئی ایک سادہ سی کہانی سامعین کو چھو لیتی ہے: ونوتھراج پی ایس افّی52 میڈیا بات چیت میں
نئی دہلی،27نومبر 2021: کوزہنگل، آسکر کے لیے ہندوستان کی باضابطہ نامزدگی, ایک بچے اور ایک ماں کے درد اور تکالیف کو بیان کرتی ہے، جودونوں ازدواجی زیادتی کا شکار ہیں۔
’’یہ ایک سادہ سی کہانی ہے جسے سادہ ترین شکل میں بیان کیا گیا ہے۔ اور یہ میری زندگی سے ہی مستعار ہے۔ یہ فلم ان مصائب پر مبنی ہے جنہیں میری بہن اور اس کے چھوٹے بچے نے ایک شرابی شوہر کی وجہ سے پرداشت کیا تھا‘‘،یہ بات گوا میں آج 52ویں افّی کے موقع پر منعقدہ ایک میڈیا بات چیت میں،اس تامل فلم کے ڈائریکٹر ونوتھراج پی ایس نے کہی۔
اپنی پہلی فیچر فلم کے بارے میں مزید تفصیلات بتاتے ہوئے، ہدایت کار نے کہا کہ کوزہنگل ایک شرابی باپ اور اس کے بیٹے کے درمیان تعلقات پر مبنی ہے اور اپنے مئیکے چلی جانے والی بیوی کو واپس لانے کے لیے ان کا سفر کی روئیدادپیش کرتی ہے۔
’’میں نے فلم کی شوٹنگ اپنے ہی گاؤں میں کی کیونکہ کہانی اور منظر نامہ، دونوں میرے دل کے قریب تھے۔ فلم میں دکھایا گیا منظر نامہ، تیسرا کردار بناتا ہے کیونکہ انسانوں کے رویے بھی اس آب و ہوا اور جغرافّیہ سے متاثر ہوتے ہیں جہاں وہ رہتے ہیں۔ فلم میں زمین کی تزئین کی اہمیت سے متعلق ایک سوال کا جواب دیتے ہوئے ونوتھراج نے کہا کہ بنجر زمین کی تزئین اور تیز گرم دھوپ، جس میں پورا پلاٹ ترتیب دیا گیا ہے، کرداروں کے طرز عمل کو واضح کرنے والے اہم عناصر ہیں‘‘۔
فلم بنانے کے دوران اپنی جدوجہد کو بیان کرتے ہوئے، ونوتھراج نے کہا کہ شروع میں ان کے پاس فیچر فلم کے لیے کافّی فنڈز نہیں تھے۔ انہوں نےمزید کہا ’’ہم نے پروڈیوسر کی تلاش کی امید کے ساتھ فلم کا رف کٹ آف، این ایف ڈی سی فلم بازار میں بھیجا تھا۔ اسے مشہور تامل ہدایت کار رام نے دیکھا، جو بعد میں ہماری مدد کے لیے آگے آئے۔ اس کے بعد فلم کو یدایت کار وگنیش شیون اور اداکارہ نینتھارا نے پروڈیوس کیا‘‘۔
اس ملاقات میں فلم کے چائلڈ آرٹسٹ چیلاپنڈی بھی موجود تھے اور یہ ان کی اداکاری میں ڈیبیو ہے۔
یہ فلم، جو کہ آئی سی ایف ٹی-یونیسکو گاندھی تمغے کی دعویدار بھی ہے، مختلف فلمی میلوں میں دکھائی گئی ہے اور دنیا بھر میں اس نے پزیرائی حاصل کی ہے۔
کوزہنگل

فلم کے بارے میں: ایک ناقابل برداشت گرم دن میں، گنپتی، ایک شرابی، بیوی کو مارنے والا، اپنی بیوی کو واپس لانے کے لیے 13 کلومیٹر دور ایک بنجر بستی کا سفر شروع کرتا ہے جو اسے چھوڑکر جا چکی ہے۔ وہ اپنے جوان بیٹے ویلو کو اپنے ساتھ گھسیٹتا ہے۔ ان کا سفر شدید گرمی اور ویران علاقوں سے پر ہے۔ منزل پرپہنچنے پر اسے معلوم ہوا کہ اس کی بیوی مہلے ہی ان کے گھر کے لیے روانہ ہو گئی ہے۔ مایوس ہو کر وہ جھگڑے میں پڑ جاتا ہے۔ ناراض ویلو نے بس کا ٹکٹ پھاڑ دیتا ہے، جس سے باپ بیٹے کو کڑکتی دھوپ میں پیدلہی گھر واپس چلنے پر مجبور کر دیا۔
ڈائریکٹر کے بارے میں: ونوتھراج پی ایس نےاپنے فلمی کیریئر کا آغاز نیشنل ایوارڈ یافتہ فلمساز اے سرکونم اور ہدایت کار این راگاون اور ایک تھیٹر گروپ ’منال ماگوڈی‘ کی مدد سے کیا۔ ’کوزہنگل‘ ان کی پہلی فلم ہے۔
پروڈیوسر: راؤڈی پکچرز کی بنیاد اسکرین رائٹر-ڈائریکٹر وگنیش شیوان  نے رکھی ہے۔ ’کوزہنگل‘  اس کی پہلی فلم ہے، جسے نینتھارا کے ساتھ مشترکہ طور پر پروڈیوس کیا گیا ہے، جو ایک معروف اداکارہ ہے جس کی 65 سے زیادہ فلمیں چار جنوبی ہندوستانی زبانوں میں ہیں۔
کاسٹ اور عملہ
اسکرین پلے: ونوتھراج پی ایس، ڈی او پی: وگنیش کمولائی، جیا پارتھی، ایڈیٹر: گنیش شیوا، کاسٹ: کروتھتھادیان، چیلاپنڈی
وزارت اطلاعات ونشریات
53ویں اِفّی میں فلم پرسنالٹی آف دی ایئر ایوارڈ ممتاز فلمی اسٹار چرنجیوی کو دیا گیا
چرنجیوی جی ہاں، 2022 کا اِفّی انڈین فلم پرسنالٹی آف دی ایئر ایوارڈ ممتاز اسٹار اور اداکار-پروڈیوسر چرنجیوی کونیڈیلا کو دیا جاتا ہے۔ یہ اعلان مرکزی وزیر برائے اطلاعات و نشریات انوراگ سنگھ ٹھاکر نے آج گوا میں انٹرنیشنل فلم فیسٹیول آف انڈیا افی کے 53ویں ایڈیشن کے شاندار افتتاح کے موقع پر کیا۔
چار دہائیوں سے زیادہ عرصہ پر محیط ایک شاندار فلمی کیریئر میں چرنجیوی نے تیلگو میں 150 سے زیادہ فیچر فلموں کے ساتھ ساتھ ہندی، تامل اور کنڑ فلموں میں کام کیا۔ ان کا شمار تیلگو سنیما کے سب سے کامیاب اور بااثر اداکاروں میں ہوتا ہے۔
انہوں نے 1982 میں انیٹلو رمایا ویدیلو کرشنیا میں اپنی پرفارمنس سے عوام کے تخیلات کو اپنی گرفت میں لے لیا۔ ان کو پرجوش ڈانس پرفارمنس اور بھرپور طاقت والے فائٹ سیکونسز کے لیے خوب سراہا جاتا ہے۔ ان کے اثر و رسوخ نے انہیں میگا اسٹار کے لقب کا دیا ہے!
2006 میں انہیں ہندوستانی سنیما میں ان کی خدمات کے لیے ہندوستان کے تیسرے سب سے بڑے شہری اعزاز پدم بھوشن سے نوازا گیا۔
اس ایوارڈ کا اعلان مرکزی وزیر اطلاعات و نشریات نے اِفّی کی افتتاحی تقریب میں اطلاعات و نشریات کے مرکزی وزیر مملکت ڈاکٹر ایل مروگن کے ساتھ اسٹیج پر کیا۔ یہ ایوارڈ ایک ایسا اعزاز ہے جو قوم کی طرف سے ان کی صلاحیتوں کا اعتراف کرتے ہوئے بیحد پسند کیے جانے والے بڑے فلم اسٹار کو سنیما، مقبول ثقافت اور سماجی طور پر اہم فنکارانہ کام میں ان کے تعاون کے لیے دیا جاتا ہے۔
آزمودہ کار اداکار کو مبارکباد دیتے ہوئے اطلاعات و نشریات کے مرکزی وزیر انوراگ سنگھ ٹھاکر نے کہا ہے کہ چرنجیوی کا تقریباً چار دہائیوں پر محیط ایک شاندار کیریئر رہا ہے، جس میں انہوں نے ایک اداکار، رقاص اور پروڈیوسر کے طور پر 150 سے زیادہ فلمیں ہیں۔ انہوں نے کہا کہ ‘‘وہ تیلگو سنیما میں بے حد مقبول ہیں، دلوں کو چھو لینے والی ناقابل یقین پرفارمنس کے ساتھ!’’
وحیدہ رحمان، رجنی کانت، الیاراجا، ایس پی بالاسبرامنیم، امیتابھ بچن، سلیم خان، بسواجیت چٹرجی، ہیما مالنی اور پرسون جوشی جیسے فلمی ستاروں کو ماضی میں اس ایوارڈ سے نوازا جا چکا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 146
نائب صدر جمہوریہ ہند کا سکریٹریٹ
نائب صدرجمہوریہ کا کہنا ہے کہ صحت مند بحث ایک پھلتی پھولتی ہوئی جمہوریت کی علامت ہے
ہماری جمہوریت کی کامیابی‘‘ہم ہندوستان کے لوگ’’ کی ایک اجتماعی، ٹھوس کوشش ہے :نائب صدرجمہوریہ
نائب صدرجمہوریہ نے خبردار کیا کہ رکاوٹ اور خلل کو ایک حکمت عملی کے طور پر ہتھیار بنانے کے عمل کو کبھی بھی لوگوں کی منظوری حاصل نہیں ہو گی
آئین ساز اسمبلی میں بحث و مباحثے تین سال کی مثالی نظم و ضبط اور صحت مند مباحثے پرمحیط ہیں : نائب صدرجمہوریہ
نائب صدر جمہوریہ ہند اور راجیہ سبھا کے چیئرمین جناب جگدیپ دھنکھڑ نے آج پارلیمانی سفر کے 75 سال کی اہمیت پر زور دیا اور ان کامیابیوں، تجربات، یادوں اور سیکھنے کے عمل کو اجاگر کیا جنہوں نے ہندوستانی جمہوریت کو تشکیل دیا ہے۔ پارلیمانی جمہوریت میں‘‘عوام کے غیر متزلزل اعتماد اور غیر متزلزل یقین’’ کو اجاگر کرتے ہوئے، نائب صدر جمہوریہ نے زوردے کر کہاکہ ہماری جمہوریت کی کامیابی،ہم ہندوستان کے لوگ کی اجتماعی، ٹھوس کوشش کا نتیجہ ہے۔
آج راجیہ سبھا کے 261 ویں اجلاس کے آغاز پر افتتاحی کلمات پیش کرتے ہوئے، جناب دھنکھڑ نے کہا کہ راجیہ سبھا کے مقدس احاطہ نے 15 اگست 1947 کو‘ٹرائیسٹ وتھ ڈسٹنی’ سے لے کر 30 جون 2017 کوجیس ایس ٹی کے نظام کی بنیادسے لےکر آج تک کئی سنگ میل کا مشاہدہ کیاہے۔
آئین ساز اسمبلی میں بحث و مباحثے تین سال کی مثالی نظم و ضبط اور صحت مند مباحثے پرمحیط ہیں، کا ذکر کرتے ہوئے چیئرمین نے کہا کہ متنازعہ اور انتہائی تفرقہ انگیز معاملات پر اتفاق رائے کے جذبے سے بات چیت کی گئی۔
صحت مند بحث کوپھلتی پھولتی ہوئی جمہوریت کی پہچان قرار دیتے ہوئے،جناب دھنکھڑ نے تصادم کے انداز اور خلل اور خلل اندازی کوایک ہتھیار بنانے کے خلاف خبردار کیا۔انہوں نے زور دے کر کہا کہ ‘‘ہم سب آئینی طور پر جمہوری اقدار کو پروان چڑھانے کے لیے مقرر کیے گئے ہیں اور اس لیے ہمیں لوگوں کے اعتماد پرکھرا اترنا چاہئے۔’’
پارلیمنٹ کے اندرمزاح ، طنز اورتبصرے کی اہمیت کو اجاگر کرتے ہوئے،جناب دھنکھڑ نے ان کا تذکرہ ایک ‘‘مضبوط جمہوریت کا ایک ناقابل تنسیخ پہلو’’ کے طور پر کیا اور اس طرح کے ہلکے پھلکے تبادلوں اور علمی مباحثوں کے احیاء کی امید ظاہر کی۔
نائب صدر جمہوریہ نے ایوان کے ارکان پر زور دیا کہ وہ پارلیمنٹ کے احاطے میں دیکھے جانے والے ‘‘اعلیٰ اور ادنیٰ’’ پر غور و فکر کریں۔ انہوں نے کہاکہ یہ سیشن ‘‘سمودھن سبھا سے شروع ہونے والے 75 سالوں کے پارلیمانی سفر - کامیابیاں، تجربات، یادیں اور سیکھنے’’ پر غور و فکر کرنے اور خود کا جائزہ لینے کا ایک مناسب موقع فراہم کرتا ہے۔
نائب صدر جمہوریہ نے ہمارے مجاہدین آزادی ، آئین سازوں ، سیاستدانوں اور سرکاری ملازمین کے تعاون کا بھی اعتراف کیا جنہوں نے ہندوستان کے جمہوری نظریات کو برقرار رکھا اور اسے تقویت بخشی۔
ریمارکس کا مکمل متن: https://www.pib.gov.in/PressReleseDetail.aspx?PRID=1958422
شہری ہوابازی کی وزارت
ایک سو تیئس  لاکھ سے زائد گھریلو مسافرین ’اُڑان‘ پروازوں سے سفر کر چکے ہیں
- 9 ہیلی پورٹس اور 2 واٹر ایروڈرومس سمیت اب تک 148 ہوائی اڈے تیار /مصروف عمل ہو چکے ہیں۔
شہری ہوابازی کی وزارت کے وزیر مملکت جنرل  وی کے سنگھ  کے ذریعہ آج راجیہ سبھا میں ایک تحریری جواب کے تحت یہ اطلاع فراہم کی گئی کہ اسکیم کے آغاز سے لے کر اب تک 123 لاکھ سے زائد گھریلو مسافرین ’اُڑے دیش کا عام ناگرِک ‘ پروازوں سے سفر کر چکے ہیں۔
اب تک 9 ہیلی پورٹس اور 2 واٹر ایرو ڈرومس سمیت 148 ہوائی اڈے تیار/ مصروف عمل ہو چکے ہیں۔ ریاست کے لحاظ سے ہوائی اڈوں کی فہرست ضمیمہ 1 میں دی گئی ہے۔
اُڑان اسکیم کے تحت ہوائی اڈوں/ ہیلی پورٹس اور واٹر ایرو ڈرومس کی ترقی / احیاء کے کام میں تاخیر کی اہم وجوہات مندرجہ ذیل ہیں:
- وقت پر زمین دستیاب کرانے میں ریاستی حکومت کی نا اہلی
- نئے داخل ہونے والوں کو شیڈیول کمیوٹر آپریٹر پرمٹ حاصل کرنے میں زیادہ وقت لگتا ہے کیونکہ وہ وقت پر ضروریات پوری کرنے کے اہل نہیں ہوتے ہیں۔
- کوسٹل ریگولیشن زون  اور ماحولیاتی منظوری کے حوالے سے منظوری
- مناسب طیارے کی عدم دستیابی
- ہوائی جہاز کے لیز کے مسائل، چھوٹے طیاروں کی ترسیل کے لیے طویل وقت، بیرون ملک سے پرزے منگوانے میں مشکلات
- بعض اوقات ، ریاستی حکومت یا یو ٹی / پی ایس یو کے تحت ہوائی اڈے، ہیلی پورٹس اور واٹر ایروڈرومس وقت پر تیار نہیں ہوتے۔
جدید کاری کے کاموں کی پیش رفت اور ہوائی اڈوں کے مصروف عمل ہونے میں حائل رکاوٹوں کو دور کرنے کی باقاعدگی سے نگرانی کی جاتی ہے تاکہ بروقت تکمیل کو یقینی بنایا جا سکے۔
ضمیمہ1
وزارت دفاع
مشرقی بحرہند علاقے میں روسی فیڈریشن نیوی ہندستانی بحریہ کے درمیان پیسج مشق  کا انعقاد کیا گیا
نئی دہلی،4دسمبر 2020/ ہندستانی بحریہ 4 سے 5 دسمبر 2020 کے درمیان مشرقی بحر ہند علاقے  میں روسی فیڈریشن نیوی کے ساتھ پیسج مشق کررہی ہے۔ اس مشق میں روسی فیڈریشن نے بھی  کی رہنما ہدایات میزائل کروزر ، بڑے پنڈوپی جہاز ، ایڈمرل پینٹل لوے اور درمیانی فاصلہ سےبحریہ ٹینکر پچینگا بھی حصہ لے رہے ہیں۔ مشق میں ہندستانی بحریہ کی جانب سے ملک میں ہی تیار کردہ رہنما ہدایات میزائل جنگی بیڑے شیوالک اور پنڈوپی مخالف سراغ رساں جنگی بیڑہ کدمت اپنے اٹوٹ ہیلی کاپٹروں کے ساتھ حصہ لے رہے ہیں۔
اس مشق کا مقصد دونوں دوست ممالک کی بحریاؤں کے درمیان باہمی تعاون بڑھانا ، تال میل کو بہتر بنانا اور بہترین عملی نظام کو اپنانا ہے اس مشق میں پنڈوبی مخالف اور سطح کے ایڈوانس جنگی مشق ، ہتھیاروں سے فائرنگ ، سیلنگ آرٹ کا مشق اور ہیلی کاپٹر آپریشن شامل ہیں۔
پوسیکس کا انعقاد باقاعدہ طور سے ہندستانی بحریہ کے ذریعہ اپنی دوست ممالک کی بحریہ کے ساتھ کیا جاتا ہے، جس میں وہ ایک دوسرے کے بندرگاہوں پر جاتے ہیں یا سمندر میں کسی مقررہ مقام پر جاتے ہیں۔ اس مشق کا انعقاد مشرقی بحرہ ہند علاقہ میں کیا جارہا ہے، جو دونوں ممالک کے درمیان مضبوط طویل مدتی اسٹراٹیجک تعلقات، خصوصی طور سے سمندری علاقوں میں تحفظ سے متعلق تعاون کو ظاہر کرتا ہے۔
یہ مشق 4 دسمبر کو ہندستانی بحریہ کے ’نیوی ڈے‘ کے موقع پر منعقد کی جارہی ہے جو دونوں دوست فوجوں کے درمیان اشتراک کی جارہی مضبوط دوستی کے تعلق کو اہمیت دیتی ہے۔ پوسیکس ہند-روس سلامتی تعلقات کی مضبوطی کی جانب بڑھایا گیا ایک اور قدم ہے۔ دونوں بحریہ نے اندرا نیوی جیسے باقاعدہ دو سال میں ایک بار ہونے والی اس مشق کے ذریعہ مضبوط تعلقات کی تعمیر کی ہے۔ اندرا نیوی کا گزشتہ ایڈیشن شمالی بحرہند علاقے میں 4 سے 5 ستمبر 2020 کو منعقد کیا گیا تھا۔